  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Нимысьтыз ожгар ужрадэ Удмуртиысь контрактъя служить карыны кошкемъёс но соослэн ӵыжы-выжыоссы понна телемост ортчытӥзы. Таязэ котькуд ожгарчи семьяосыныз нимаз вераськыны мылкыд кариз. Со сярысь элькун тӧролэн но кивалтэтлэн пресс-службазы ивортӥз. « Тау телемостэз радъясьёслы. Ми таӵе пумиськонэ пыриськимы ни вал. Со мылкыдэз туж ӝутэ. Ми ваньдэсты яратӥськомы, ми понна эн сюлмаське » «Вормон» подразделенилэн кивалтӥсезлэн воштӥсез Ожгарчиослэн семьяосынызы «Защитники Отечества» кун фондлэн Удмуртиысь ёзэтэзлэн кивалтӥсез Максим Шумихин соослы чаклам юрттэт сярысь вераськиз. Тодэ вайытом, Удмуртиын улӥсьёс, кин контрактъя служить карыны кошкиз, федерал но улосвыл коньдэтысь тыронъёс басьто. Ватсалом, нимысьтыз ужрад интые Удмуртиысь лэсьтӥськон материалъёс, шуныт дӥсь, эмъюм келязы. Тегъёс: нимысьтызужрад ожгарчиос семья Удмуртия  